今日同女朋友去新蒲崗行完mikiki，附近有間餐廳最近好似好hit咁，就去左試啦。我地去嘅時候大約六點鐘，門口大概有2 3班人等緊枱，我地等左10min左右就入得啦。必試嘅係蟲草花圓肉雲吞雞，雲吞得2粒，勝在好足料，燉盅嘅size較細，湯嘅份量唔太多，所以精華都係曬啲湯到，好補。另外雜菌燴雞都可以一試。銀芽鱔糊都係值得推薦。但就唔建議魚香茄子同口水雞。魚香茄子無鹹香味，反而有小小酸味，食落有啲怪。口水雞份量小，半份得5舊，肉質比較老。